चंडीगढ़(बृजेन्द्र): हरियाणा के गुरुग्राम फायर स्टेशंस में फायर आप्रेटर कम ड्राइवरों की 1646 नियुक्तियों के लिए जारी विज्ञापन को चुनौती देती याचिका पर सुनवाई करते हुए हाईकोर्ट जस्टिस अरुण पल्ली ने सरकार को 11 मई के लिए नोटिस जारी किया है। वहीं नियुक्तियों को लेकर विज्ञापन के आधार पर आगामी कार्रवाई पर रोक के लिए भी नोटिस जारी किया है। सरकारी वकील ने नोटिस स्वीकारते हुए लिखित जवाब पेश करने के लिए समय की मांग की।